Georg Zur

Georg Zur, også Giorgio Zur (født 15. februar 1930 i Görlitz i Tyskland, død 8. januar 2019 i Roma), var en tysk katolsk erkebiskop og diplomat i Den hellige stols tjeneste.

Liv og virke

Prest
Georg Zur,sønn av en skreddermester, studerte ved Gregoriana i Roma der han tok lisensiatsgrader i filosofi og teologi, og doktorgrad i kirkerett. Han ble presteviet 10. oktober 1955. Etter sjelesørgerisk virke i Bamberg erkebispedømme studerte han 1961/62 ved Det pavelige diplomatakademi og begynte så i Den hellige stols diplomatiske tjeneste. Hans tidlige posteringer var til de pavelige representasjoner i India, Mexico, Burundi og Uganda.

Biskop
Pave Johannes Paul II utnevnte ham den 5. februar 1979 til titulærbiskop av Sesta og til apostolisk pro-nuntius til Malawi og Zambia. Han ble bispeviet den 24. februar samme år av kardinalstatssekretær Jean-Marie Villot. Medkonsekrerende var den senere kardinal og kardinalstatssekretær Agostino Casaroli, og sekretær for Kongregasjonen for folkenes evangelisering erkebiskop Duraisamy Simon Lourdusamy.

Den 3. mai 1985 bleGeorg Zur utnevnt til apostolisk nuntius til Paraguay. Dette verv innehadde han til 13. august 1990, da pave Johannes Paul II utnevnte ham til pro-nuntius til India og Nepal.

Pave Johannes Paul II gjorde ham så til president for Det pavelige diplomatakademi (1999-2000) 

Den 29. januar 2000 ble han apostolisk nuntius til Den russiske føderasjon i Moskva.  I Russland søkte han å forbedre relasjonene til den russisk-ortodokse patriark, men hans gjentatte protester mot regjeringens utvisning av en biskop og en rekke prester gjorde hans situasjon uholdbar.
 
I 2002 ble han nuntius til Østerrike i Wien, etter at forgjengeren erkebiskop Donato Squicciarini var fylt 75 år. Da han selv nådde aldersgrensen i 2005 ble han pensjonist, og bodde deretter i Roma.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Giovanni Francesco Albani (1720-1803) *1760
 Kardinal Carlo Rezzonico den yngre (1724-1799) *1773
 Kardinal Antonio Dugnani (1748-1818) *1785
 Erkebiskop Jean-Charles de Coucy (1746-1824) *1790
 Kardinal Gustave-Maximilien-Juste de Croÿ-Solre (1773-1844) *1820
 Biskop Charles-Auguste-Marie-Joseph Forbin-Janson (1785-1844) *1824
 Kardinal François-Auguste-Ferdinand Donnet (1795-1882) *1835
 Biskop Charles-Emile Freppel (1827-1891) *1870
 Kardinal Louis-Henri-Joseph Luçon (1842-1930) *1888
 Kardinal Charles-Henri-Joseph Binet (1869-1936) *1920
 Kardinal Maurice Feltin (1883-1975) *1928
 Kardinal Jean-Marie Villot (1905-1979) *1954
 Kardinal Georg Zur (1930-2019) *1969

Referanser 

Tyske katolske biskoper
Pavelige nuntier
Ambassadører til Malawi
Ambassadører til Zambia
Ambassadører til Paraguay
Ambassadører til India
Ambassadører til Nepal
Ambassadører til Russland
Ambassadører til Østerrike
Linjen Rebiba
Personer fra Görlitz